lflage/wiki-talks huggingface dataset:
Cuntierra:Deghe cumandamentos

message: No sciu si "As a istimare Deus a subra de totu sas cosas" siat una versioni chi no apu mai intèndiu, ma in dònnia logu agatu "No as a tenni àterus deus a foras de mei" / "No as a tenner àteros deos a foras de mene", cuncordu cun Exodus 20:1–17: "Non habebis deos alienos coram Me" e Deuteronomium 5:4–21: "Non habebis deos alienos in conspectu meo".
Comenti e chi siat no dd'apu bòfiu cambiai innantis de ndi chistionai, ca seu inespertu de s'argumentu. --PNNu (talk) 08:19, 31 Maj 2021 (CEST)
replies: text: :Mi parit de arrecordai calincuna cosa de su catechismu. Podit essi chi est una formula po sa catechesi o spetzifica de su cattolicesimu?? Essi cumenti essi, deu pensu chi est mellus a ci da bogai e fai mellus custa pagina in d'una mannera prus entziclopedica. Su titulu puru ad at cambiai, poita is comandamentus funt de totu su cristianesimu e de s'ebraismu puru. Ita n di neraies?? -- Elcaracol (Tzerriamì puru) 09:30, 31 Maj 2021 (CEST)
replies: text: ::Duncas, apu fatu unu pagheddu de circa e sa manera chi est scritu assimbillat in càncua manera a is chi s'agatant innoi e innoi. Comenti e chi siat, deu ia a impreai sa fòrmula de catechismu, chi totus connoscint mellus e s'agatat innoi. A pustis ia a cambiai su tìtulu cun "Deghe cumandamentos", ca tanti po imou no nc'est bisòngiu de una pàgina speciali po is cumandamentus in sa religioni catòlica, e ia a agiungi una pariga de lìnias in s'incumentzu de sa pàgina po ndi fai un'abotzu beru. A cussu puntu, lassu su prexeri de traballai a custa pàgina a calincunu chi ndi sciit prus de mei. Ita ndi naras? --PNNu (talk) 17:49, 31 Maj 2021 (CEST)
replies: text: ::Eja, po mei andat beni, perou no tengu meda tempu. Bieus si calinuncu tenit gana de du cambia a su mancu unu pagheddu... Gratzias  po imoi po su traballu tuu. -- Elcaracol (Tzerriamì puru) 22:38, 31 Maj 2021 (CEST)
replies: text: :::Fatu deu, tanti fiant sceti una pariga de càmbius po essi un'abotzu dinnitosu. Gràtzias po s'arrexonada --PNNu (talk) 23:07, 31 Maj 2021 (CEST)
replies: text: ::::::Gratzias a tui po s'agiudu! -- Elcaracol (Tzerriamì puru) 23:53, 31 Maj 2021 (CEST)
thread_title:  Su primu cumandamentu
Cuntierra:Limba nuraghesa

message: Saludi a totus. Apu biu chi sa pàgina donat logu meda a sa teoria Sardoillirica de Alberto Areddu chi at giai ingendrau unas cantu cuntierras in sa Wikipedia Italiana. Is contributus chi faint riferimentu a custa teoria benint de s'autori de sa teoria etotu o de calincunu chi impreat su nòmini suu in Wikipedia. A foras de Wikipedia, de su studiu suu nd'ant chistionau is noas ma no apu agatau cumentus de linguistas po cumprendi cali crèditu tenit in su setori. S'ùnicu chi apu agatau fintzas a imou chi chistionat de sa pròpiu teoria est Borore Mele in unu lìburu suu e innoi, ma castiendi su CV suu no mi parit unu linguista.
Cun custu, no seu narendi chi issu no tèngiat arrexoni (no est matèria mia) ni chi sa teoria sua bollat bogada dessintotu de sa pàgina, ma a parri miu si est sceti una teoria in mesu a is medas chi ddoi at, bolit posta in unu paràgrafu curtzu e totu sa parti cun sa cumparadura de is fueddus bogada. Ita ndi narais bosàterus? --PNNu (talk) 19:03, 4 Làm 2021 (CEST)
replies: text: Saludi PNNu, seu de acòrdiu cun su parri tuu. Ponendi fintzas ca sa teoria illìrica tèngiat fundamentu sòlidu, abarrat de totus maneras isceti una teoria intra de atras medas. Dd'ia poni in unu paràgrafu a parti fintzas deu. A ndi bogai totu sa parti de is cumparàntzias personalmenti m'iat parri làstima, imoi ca dda teneus (e sendi chi una mitza chi acàpiat a s'istùdiu comenti chi siat est inditada), giai ca cussu srebit a ispricai sa teoria atotu. Prus che atru s'iat depi sistemai s'istrutura de s'artìculu e aciunghi cosas ammentuendi fintzas is atras teorias.--Mattafalluga (talk) 10:40, 5 Làm 2021 (CEST)
replies: text: :De acordu dego puru chin boisateros.--Dk1919 Franking (talk) 14:11, 6 Làm 2021 (CEST)
replies: text: ::So de acordu fintzas deo, diat èssere mègius a la pònnere in unu paràgrafu. Pro sa cumparàntzia so de acordu cun Mattafalluga, fintzas deo la dia mantènnere e diat fàghere comente ant fatu in sa versione italiana, in ue sas cumparàntzias de sas teorias de Pallottino, Areddu e Pittau las ant postas totu sas tres.--L2212 (talk) 21:30, 20 Làm 2021 (CEST)

text: Saludi a totus. Apu postu s'ipòtesi illìrica in unu capìtulu dedicau comenti fiaus narendi s'ùrima borta, ma bolia puru sinnalai unu fatu de interessu: custa ipòtesi nci-dd'ant bogada de sa Wikipedia italiana e ddoi at una cuntierra in cursu apitzus de s'autori, acusau de calincunu de bolli fai sceti publicidadi a su lìburu suu. At a essi de interessu a biri si custu capìtulu at a abarrai a foras de sa pàgina o si calincunu at a decidi de dda torrai a integrai. --PNNu (talk) 19:58, 7 Cab 2021 (CEST)
thread_title:  Lìngua nuraghesa e ''teoria illirica''
Cuntierra:Bachisio Pira

message: Comente m'at sinnaladu  inoghe unas cantas dies a oe, custa pàgina, in paris a sas àteras de sos membros de su Tenore de Vitzi "Mialinu Pira" (francu sa de Omar Bandinu, chi at fatu àteru meda a sa sola e cun àtere) paret chi non siant entziclopèdicas. Difatis non bi sunt àteras fontes bastantes chi nde chistionent, e su chi b'est iscritu in sos artìculos diat pòdere abarrare chene problemas in sos chi pertocant a su Tenore e a su grupu I Nottambuli. Fintzas pro su Tenore Diegu Mele apo agatadu belle nudda. Deo dia nàrrere de las iscantzellare, mancari ponende in antis su template (comente apo giai fatu pro Arcangelo Pittudu) e dende a chie si siat duas chidas de tempus pro pònnere àteras fontes (bi diant pòdere èssere libros o àteru chi non connoschimus). Ite nde pensades? Connoschide àteras fontes de annotu o àteras fainas chi ant fatu?--L2212 (talk) 21:20, 20 Làm 2021 (CEST)
replies: text: Saludi, . Creu chi tengiast arrexoni. Apu fatu unu pagu de circa deu puru ma apu agatau sceti riferimentus curtzus comenti cumponenti de su Tenori de Vitzi, perou ddoi at sèmpiri sa possibilidadi chi ddoi siant àteras publicatzionis, duncas si podit lassai unu pagu de tempus. A dolu mannu, deu tèngiu sceti lìburus chi chistionant de mùsica sarda in generali, chena biografias o àteru apitzus de artistas e bandas. --PNNu (talk) 18:58, 25 Làm 2021 (CEST)
replies: text: :Paret chi nemos apat agatadu nudda, duncas apo iscantzelladu s'artìculu de Arcangelo Pittudu e postu su template in sos àteros duos. Si non b'ant a èssere modìficas intre su 20 de custu mese apo a bogare fintzas cussos.--L2212 (talk) 10:11, 6 Trì 2021 (CEST)
thread_title:  Artìculos de iscantzellare
Cuntierra:Otieri

message: Apo creadu s'artìculu in LSC, bortende s'artìculu de sa wiki in italianu, e lu diat bòlere pònnere che a artìculu printzipale, ca est prus mannu. So faghende incumintzare como sas 5 dies sòlitas. L2212 (cuntierra) 17:29, 27 Cab 2022 (CEST)
thread_title:  Càmbiu de artìculu
Cuntierra:Teletubbies

message: This article may need revision if it contains content that was machine translated from the English page. From the looks of it, that may be the case. You see, there are a bunch of animation/Disney vandals using machine translations in many languages. Also I want to thank PNNu for adding a reference to Dumbo. However, can there be references to Teletubbies as well? Also, I noticed a recent page that is short: Charlotte's Web 2: Wilbur's Great Adventure. While it is properly translated, it is also short. Also short:
* Cinderella
* Charlotte's Web
* Charlotte's Web (film de su 1973)
* The Aristocats
There is also no article on Charlotte's Web (film de su 2006). Finally, certain movies, such as Sleeping Beauty, don't have a disambiguation in the title even when they are most likely needed. I saw Sleeping Beauty mentioned at Wikipedia:Tzilleri#Doppionis, geosinònimus e redirect. I have a feeling it was mentioning the lack of disambiguation in the article topic, but I don't know for sure. Help? I like peace and quiet (talk) 21:22, 10 Nad 2021 (CET)
replies: text: Hello, I like peace and quiet. Thank you for your suggestions. I've reviewed the page to fix some translation inaccuracies and I've added some references. There is surely a lot of work to do (not only for this page), but I think it's ok for the moment. We'll investigate the other issues that you reported too. --PNNu (talk) 22:02, 10 Nad 2021 (CET)
thread_title:  Possible revision needed
Cuntierra:Gadoni

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 21:50, 24 Std 2021 (CET)
thread_title:  Càmbiu de artìculu 
Cuntierra:Lùvula

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 23:14, 28 Std 2021 (CET)
thread_title: Càmbiu de artìculu
Cuntierra:Macumere

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 11:44, 30 Std 2021 (CET)
thread_title: Càmbiu de artìculu
Cuntierra:Meana

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 12:39, 30 Std 2021 (CET)
thread_title: Càmbiu de artìculu

message: Salude, apo insertadu unu riferimentu a sa limba e mudadu s'istile unu pagu ca sa situatzione inoghe fiat simigiante a sa de s'artìculu de Ortueri, e duncas apo isseberadu de fàghere sa matessi cosa chi aiamus isseberadu in cue. Si calicunu pensat chi no andet bene nde chistionamus. Cando apo mudadu s'artìculu a primu non mi fia abigiadu chi fiat in una variante de mesania, bi pariat chi fiat possìbile a lu categorizare comente "campidanesu" ma est petzi ca pro casu intre sos tèrmines impreados in cussu artìculu bi nde fiant de prus a curtzu a su campidanesu chi no a su logudoresu, ma in gènere su meanesu est bastante echilibradu. In cantzones che a custas si cumprendet bene: 1 2 3 4--L2212 (talk) 19:48, 9 Maj 2022 (CEST)
thread_title:  Categorizatzione 
Cuntierra:Ollollai

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 17:04, 3 Nad 2021 (CET)
thread_title: Càmbiu de artìculu
Cuntierra:Ùdine

message: ::Apu specificau mellus chi su Friuli est una cosa differenti de su Frouli-Venetzia-Giulia. No sciu si est a postu po sa LSC. -- Elcaracol (Tzerriamì puru) 23:20, 4 Nad 2021 (CET)
replies: text: ::Fatu beni, gràtzias. Est a postu, apu sceti agiuntu is acentus. PNNu (talk) 00:27, 5 Nad 2021 (CET)
replies: text: :::Gratzias a tui! Po custu e po totu 'su chi ses farendi inoi! -- Elcaracol (Tzerriamì puru) 18:30, 5 Nad 2021 (CET)
Cuntierra:Orosei

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 22:32, 5 Nad 2021 (CET)
thread_title: Càmbiu de artìculu
Cuntierra:Silanos

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 23:50, 12 Nad 2021 (CET)
thread_title: Càmbiu de artìculu
Cuntierra:Sòrgono

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 23:50, 12 Nad 2021 (CET)
thread_title: Càmbiu de artìculu
Cuntierra:Thiniscole

message: Apo creadu s'artìculu in LSC, pighende su testu dae "Biddas de sa provìntzia de Nùgoro", e lu diat chèrrere pònnere che a artìculu printzipale, ca est prus mannu. So faghende incumintzare como sas 5 dies sòlitas.--L2212 (talk) 01:58, 13 Nad 2021 (CET)
thread_title: Càmbiu de artìculu
Cuntierra:Siamaiore

message: Comenti innoi seus circhendi de impreai is nòmini sardus ofitzialis de is biddas, intra is medas grafias impreadas (Siamajori, Siamajore, Siamaiore, Siimajori) apu pigau sa pròpiu de su sportellu linguìsticu de sa bidda, Siamaiore. No portu a disponimentu sa delìbera chi at postu su nòmini ofitziali, ma su datu parit cunfirmau de s'elencu de biddas de Sardegnacultura.
Innantis chi ddoi siant chèscias po sa e finali, invitu a castiai su situ de su comunu: siat cussu siat su sportellu linguìsticu impreant sa norma campidanesa po scriri in sardu, duncas no fait a ddis nai chi ant càmbiau sa grafia po dda cunformai a àteras normas. --PNNu (talk) 11:34, 28 Ghe 2022 (CET)
replies: text: Apu biu. No isciu e chi est chi in Siimajori ddi narat aici a sa 'idda però nosàtrus podeus isceti respetai sa voluntadi de is amministradoris ufitzialis. No apu cumprèndiu però poita sa pàgina in italianu non dd'ant cambiada a su matessi de sa pàgina in sadru...--Mattafalluga (talk) 11:43, 28 Ghe 2022 (CET)
replies: text: :Gràtzias meda @PNNu, deo aia lassadu Siamajori ma petzi ca in su 2014 no aia agatadu sa delìbera (chi penso chi non bi siat, ca inoghe non b'est su riferimentu, e difatis su nùmene est iscritu in cursivu) e probabilmente tando non bi fiat s'ufìtziu linguìsticu, ca no aia agatadu cussu nùmene. Como apo a pigare sos riferimentos chi as buscadu e los apo a pònnere fintzas in sas àteras versiones. L2212 (talk) 16:19, 28 Ghe 2022 (CET)
thread_title:  Nòmini de sa bidda 
Cuntierra:Santu Lussurgiu

message: Apo copiadu in una suta-setzione sa versione de s'artìculu de @Big Zed, pro sighire sas règulas ligas a sa gestione de sas grafias. Bidu chi però est fatu mègius fatzo incumintzare como sas 5 dies pro lu pònnere che a artìculu printzipale.--L2212 (talk) 11:26, 13 Mar 2022 (CET)
thread_title:  Modìfica de s'artìculu printzipale
Cuntierra template:Programma

message: Salude @Mattafalluga e @PNNu, bos bolia pedire un'agiudu cun custu template (petzi si est una cosa chi non bos diat pigare tempus meda, craru). L'apo bortadu pighende·lu sa wiki italiana, simplifichende·lu unu pagu. Apo bogadu totu sa categorizatzione automàtica, ca est unu casinu de adatare e pro como penso chi non siat urgente, sende chi de artìculos nd'amus galu pagos (no isco si seis de acordu, si nono la torro a pònnere), ma non so resèssidu a ordinare sa lista de sas ùrtimas versiones comente bolia, cun custu òrdine:
replies: text: * Sistema operativu: Nùmeru versione (data iscrita prus minore)
gasi comente ant fatu sos vènetos (esèmpiu). Non so resèssidu nemmancu a fàghere a manera chi bi siat una lista chi siat serrada comente valore predefinidu, e non cumprendo su proite. Bois resessides a cumprèndere ite b'at de fàghere? L2212 (cuntierra) 18:21, 5 Stg 2022 (CEST)

text: Saludi @L2212. Est unu disafiu de interessu. Circu abellu abellu de mi studiai comenti ant fatu in sa versioni veneta. Si in s'interis @Mattafalluga arrannescit, mellus puru. Apu agiuntu su template a unas cantu pàginas de programas, ca bolia biri s'arresurtau --PNNu (cuntierra) 21:17, 5 Stg 2022 (CEST)
replies: text: :Ab, gràtzias! L2212 (cuntierra) 09:57, 6 Stg 2022 (CEST)

text: :Saludi, predonai, seu unu pagu afainau in custus tempus e no tèngiu tempus de nudda. Chi mi dda fatzu, cricu de ddi ghetai unu ogu mancai custu fin'e chida chi benit. Passai una chida bona. Mattafalluga (cuntierra) 18:13, 10 Stg 2022 (CEST)
replies: text: ::Non b'at problema, gràtzias, chi siat una chida bona fintzas pro tene! L2212 (cuntierra) 00:40, 11 Stg 2022 (CEST)
thread_title:  Acontzos
Cuntierra:Raimondo Carta Raspi

message: Apo creadu s'artìculu in LSC, e sende custu meda prus mannu e cun prus fontes lu diat bòlere pònnere che a artìculu printzipale. So faghende incumintzare como sas 5 dies sòlitas pro sa protzedura. L2212 (cuntierra) 18:46, 26 Stg 2022 (CEST)
thread_title:  Càmbiu de artìculu 
Cuntierra:Wrestling

message: Mi parit chi no est meda crara sa diferentzia che c'est intra sa lutta cun mascaras/bistius a mascara, chi no est unu sport ma est unu spettaculu, e sa lutta libera/greco-romana/feminili chi funt sport olimpicus, e is luttas traditzionalis (strumpa,lutta bretoni, Cumberland and Westmorland Wrestling, lutta scotzesa, ecc. ecc. Ita ndi penseis?   Elcaracol (Tzerriamì puru) 17:07, 4 Mar 2023 (CET)
thread_title:  Masked Wrestling vs Olympic Wrestling
Cuntierra:Gaetano Cima

message: Saludi. A parri meu dhoi at calicuna erràntzia gramaticali, semantica e fintzas lessicali, ca no nc'intrat cun is peculiaridadis linguìsticas de cada bidda, e innoi bollu torrài a s'atentzioni custu fatu po mantènniri una divulgatzioni coerenti in custu chi in dònnia artìculu in calichisiat lìngua de Sardìnnia e bosi dimandu opinionis. Andrea Piu (cuntierra) 19:33, 13 Aus 2023 (CEST)
replies: text: Po essi prus craru, iat a inghitzài de "Sardigna" ca, a su mancu in is variantis campidanesas sighit narendesi "Sardìnnia"; su propriu balit po " ddogna" ca iat depi essi "dònnia".

text: Ma fintzas sa " struttura semantica" arresultat fortzada, unu pagu apegada a s'italianu. Giài is primus fuedhus "Est cunsiderau unu de [...]" in su chistionu sardu iat essi diferenti, estaiscìri "Est nòtiu\famàu\arrenomàu chi unu de is prus mannus architetus [...]";

text: E sighendi, " in sa sua cittadi" puru est scèti sa "trasliteratzioni" de sa propriu fràsia in italianu (e sa dòpia "t" est unu italianismu puru); iat essi semanticamènti prus giustu "in sa citadi sua \ in sa citadi cosa sua".

text: In prus, si eus a acetài su fuedhu " divergenzia", iat essi nàu e iscritu "divergèntzia", ca su sonu "z dura" in fuedhus chi "tzilleri" o s'italianu "palazzo" in sardu bolint iscrìtus cun "tz". Andrea Piu (cuntierra) 20:12, 13 Aus 2023 (CEST)
replies: text: :Salude @Andrea Piu, sas tuos mi parent impòsitos bonos, apo fatu cussas curretziones ma si mi so ismentigadu carchi cosa, o b'at àteru de megiorare, modìfica·lu tue puru chene problemas comente ti paret mègius. L2212 (cuntierra) 21:46, 17 Aus 2023 (CEST)
thread_title:  conformità linguistica dell'articolo
Cuntierra:Gaddura

message: Gherzo ischire si est possibile cambiare su nùmene de sa categoria cun Gaddùra. In s'istoria est semper istada connoschida cun su numene Gaddùra. Tanto prus chi custa pàgina est iscritta in LSC. Nio84 (cuntierra) 14:51, 10 Cab 2023 (CEST)
replies: text: Salude Nio84, deo so de acordu, ca fintzas si apo atzapadu "Caddura" in unos cantos testos, "Gaddura" paret chi siat meda prus impreadu in sardu. Fintzas in sos ditzionàrios est prus difìtzile a l'atzapare, Rubattu nemmancu lu tzitat e de sòlitu chircaiat de pònnere totu sas variantes in su ditzionàriu suo. Isetamus unu pagu pro bìdere si bi sunt àteras opiniones, e si nono apo a mòvere siat sa pàgina siat sa categoria. L2212 (cuntierra) 21:39, 10 Cab 2023 (CEST)
replies: text: :Salude @L2212

text: :grazie meda pro sa zentile resposta. Nio84 (cuntierra) 15:44, 11 Cab 2023 (CEST)
replies: text: ::Sende chi nissunu at naradu nudda, como apo a fàghere custas modìficas. L2212 (cuntierra) 19:05, 16 Cab 2023 (CEST)
replies: text: :::Salude @L2212 Grazie meda pro sa modifica. Nio84 (cuntierra) 17:42, 22 Cab 2023 (CEST)
thread_title:  Numene Gaddùra
Cuntierra:Nagoya

message: Salude,
gherio ischire comente fagher a iscriere su link a su copyright pro sas imazines chi leamus da sas ateros pazinas de wikipedia:
*[atributzione – Depes indicare s'autore comente si tocat, frunire unu ligàmene a sa litzèntzia e indicare si sunt istadas fatas modìficas. Lu podes fàghere in cale si siat manera chi tèngiat sensu, ma no in cale si siat manera chi diat s'idea chi su titulare de sa litzèntzia suportet a tie o a s'impreu tuo].
Unu saludu Nio84 (cuntierra) 14:58, 10 Stg 2023 (CEST)
replies: text: Salude, pro sas immàgines chi sunt giai in àteras pàginas de Wikipedia (o in Wikimedia Commons) non b'at bisòngiu de iscrìere nudda, las podes insertare in un'artìculu chene problemas. Sa litzèntzia bolet posta petzi si ses carrighende un'immàgine noa, pro pònnere in craru chi o l'as fata tue, e duncas la ses publichende cun una litzèntzia lìbera, o chi gasi at fatu s'autore si est calicun'àteru. L2212 (cuntierra) 23:42, 15 Stg 2023 (CEST)
replies: text: :Grazie Nio84 (cuntierra) 17:23, 16 Stg 2023 (CEST)
thread_title:  copyright imazine
Cuntierra:Istados pro tassu de suitzìdiu

message: Si non so tropu afainadu los apo a annàghere deo. Comente si siat, su tìtulu faeddat de tzertos Istados chi in s'artìculu originale bi sunt a intro de una tauledda: cumbido chie si siat a pònnere sa tabella in chistione cun sos Istados fintzas a in antis chi lu fatza deo etotu. Est su tema tzentrale in pràtica. Astore grogu (cuntierra) 22:18, 22 Mar 2024 (CET)
replies: text: Salude @Astore grogu, bene bènnidu in sa Wikipedia sarda, e gràtzias medas pro su traballu bellu tuo! Ab, si in sas dies chi benint apo a tènnere unu pagu de tempus e non l'as a àere fatu giai tue, mi nd'apo a ocupare deo. L2212 (cuntierra) 23:13, 27 Mar 2024 (CET)

text: @Astore grogu fatu! L2212 (cuntierra) 20:05, 28 Mar 2024 (CET)
replies: text: :Salude @L2212 ti torro gràtzias pro s'agiudu, as fatu unu traballu bonu e de importu mannu. E gràtzias pro s'acasàgiu. Astore grogu (cuntierra) 22:25, 28 Mar 2024 (CET)
thread_title:  Sos "Istados" 
Cuntierra:G20

message: Sos ispagnolos iscrient "lìderes" pronuntziende a s'italiana su faeddu ingresu "leader" e annanghende gasi in sa pronùntzia gasi in s'iscritura sa 'e' paragògica comente diamus fàghere in sardu... imbetzes de leare un'allega ingresa (leader) pro suprire a una mancàntzia de sa limba nostra, proite non leare una paràula ispagnola chi paret sarda sena ulteriores mudamentos (lìdere)? Su matessi, a foras de custa cuntierra in piessignu si dia pòdere fàghere cun premier > prèmiere e àteros, leende esempru dae semper > sèmpere. Astore grogu (cuntierra) 23:48, 22 Mar 2024 (CET)
replies: text: Salude @Astore grogu, su chi faghent cun su'ispagnolu (e in portughesu e in manera fintzas prus estrema in rumenu) dd'agatu interessante, pero est a bìere chi esistent lìnias ghia chi inditant e ite tocat a fàghere cun is trèmenes istràngios. In su chi sa regione at publicadu cun sa LSC narant e comente adatare faeddos sardos chi tenent orìgine istràngia/italiana (puntu 5.3), siat comente si cumportare cun trèmene noos e de orìgine istràngia (puntu 24). Pròpiu in su puntu 24p si narat "eja a sos imprèstidos internatzionales adatados foneticamente e morfologicamente". Duncas sa proposta tua est bàlida.

text: **Giustu pro non nos disintèndere, apu bogadu a pitzu sa LSC proite est su documentu prus ufitziale e formale chi connoscu. Mattafalluga (cuntierra) 02:02, 24 Mar 2024 (CET)
thread_title:  "leaders" o "lìderes"
Cuntierra:Deretu

message: @L2212
Cun su traballu bonu chi at fatu s'impitadori @Astore grogu creu chi siat pretzisu aviai s'iter po ponni sa versioni sua comenti a pàgina printzipali de "Deretu", e duncas a lassai su tempus de ammanniai custa (cantu fiat? Duas cidas?) e si nemus ddu fait, a ddas scambiai. -- PNNu (cuntierra) 19:01, 27 Mar 2024 (CET)
replies: text: So de acordu cun tie, s'artìculu est fatu bene a beru. Sas dies pro su càmbiu sunt chimbe, duncas incumintzende oe cun su cummentu tuo depimus isetare finas a su 2 de abrile a sas 19:01. L2212 (cuntierra) 23:17, 27 Mar 2024 (CET)
thread_title:  Càmbiu de grafia principali